Rikunarita-ORG/Wikinium huggingface dataset:
# Γκοντάβαρι Ανατολικό (νομός)

| Γκοντάβαρι Ανατολικό |
| --- |
|  |
|  |
| Χώρα | Ινδία |
| Διοικητική υπαγωγή | Άντρα Πραντές |
| Πρωτεύουσα | Ρατζαχμούντρι |
| Έκταση | 10,8 km² |
| Πληθυσμός | 5.154.296 (2011) |
| Γεωγραφικές συντεταγμένες | 16°59′46″N 81°48′1″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Ο **Νομός Ανατολικό Γκοντάβαρι** είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας. Η συνολική του έκταση είναι 10.807 τ.χλμ (ή 4.173 τετρ. μίλια), και ο πληθυσμός του 5.151.500 κάτοικοι (2011). Βρίσκεται στο βόρειο-ανατολικό τμήμα της πολιτείας, στη περιφέρεια Άντρα, και είναι παράλιος νομός στον οποίο περιλαμβάνεται το μεγαλύτερο μέρος του δέλτα του ποταμού Γκοντάβαρι που τον διαρρέει, εξ ου και η ονομασία του νομού. Πρωτεύουσα του νομού είναι η Κακινάντα, σημαντικός λιμένας, αποτελώντας έδρα και της μίας εκ των πέντε επαρχιών του νομού. Το κλίμα είναι τροπικό. Κυρίαρχη γλώσσα είναι η Τελούγκου.

Το Ανατολικό Γκοντάβαρι είναι ο πιο πυκνοκατοικημένος νομός της πολιτείας και ο περισσότερο ευημερεύων. Περιλαμβάνει 5 επαρχίες (ζώνες), στις οποίες κατανέμονται 60 δημοτικά διαμερίσματα με 9 δήμους και 1379 χωριά. Στον νομό αυτό ανακαλύφθηκαν κοιτάσματα πετρελαίου η εξόρυξη των οποίων, καθώς και φυσικού αερίου έχουν ανεβάσει ιδιαίτερα την οικονομία της πολιτείας.

## Παραπομπές

## Πηγές

"Εγκυκλοπαίδεια Πάπυρος Larousse Britannica"

## Εξωτερικοί σύνδεσμοι

* Πολυμέσα σχετικά με το θέμα  Γκοντάβαρι Ανατολικό (νομός) στο Wikimedia Commons
* Kakinada Information Portal - It also provides information of surrounding places
* East Godavari District governmental web site
* Godavari web site
* Kakinada website Αρχειοθετήθηκε 2012-02-06 στο Wayback Machine.
* Godavari district temples map Αρχειοθετήθηκε 2010-01-24 στο Wayback Machine.
# Γλωσσική πολιτική

**Γλωσσική πολιτική** ή **Γλωσσικός σχεδιασμός** (αγγλ.: *language policy*, *language planning*) είναι το σύνολο των πρακτικών, των ιδεολογιών και των θεσμών τόσο των κρατών (σε τοπικό, εθνικό και διεθνές επίπεδο) όσο και των κοινωνικών κινημάτων (ανάμεσά τους τα εθνικά κινήματα) για το ποια γλώσσα ή ποια γλωσσική ποικιλία χρησιμοποιείται και πρέπει να χρησιμοποιείται, κυρίως στις δημόσιες, επίσημες περιστάσεις, όπως τα νομοθετικά κείμενα, η κυβέρνηση, η διοίκηση, τα δικαστήρια, η εκπαίδευση, τα ΜΜΕ, οι θρησκευτικές τελετές κ.ά.

Αυτό που συγκεφαλαιώνει συνήθως τη γλωσσική πολιτική είναι ο ορισμός της επίσημης γλώσσας του κράτους ή και κάποιας μικρότερης μονάδας του όπως μια περιφέρεια, ένα ομόσπονδο κρατίδιο (ή πολιτεία). Η επίσημη γλώσσα ορίζεται είτε με ρητή αναφορά της στο σύνταγμα ή σε ειδικό νόμο είτε έμμεσα μέσω του ποια γλώσσα χρησιμοποιείται στο σύνταγμα και είναι, κατά συνέπεια, η γλώσσα της κυβέρνησης και της βουλής.

Η γλωσσική πολιτική υπάρχει γιατί η κοινωνιογλωσσική κατάσταση είναι πάντα πιο πλουραλιστική από αυτή που αναγνωρίζεται από τα κράτη.

**Γλωσσική πολιτική** ή **Γλωσσικός σχεδιασμός** είναι επίσης ο κλάδος της κοινωνιογλωσσολογίας (ή της κοινωνιολογίας της γλώσσας) που μελετά τη γλωσσική πολιτική ή γλωσσικό σχεδιασμό των κρατικών θεσμών και των κοινωνικών κινημάτων.

## Δείτε επίσης

* Γλώσσες της Ευρωπαϊκής Ένωσης
* Γλωσσικό ζήτημα
* Διγλωσσία
* Επίσημη γλώσσα
* Ευρωπαϊκός χάρτης των περιφερειακών ή μειονοτικών γλωσσών
* Κατάλογος γλωσσών της Ελλάδας
* Μειονοτική γλώσσα
* Οικουμενική Διακήρυξη των Γλωσσικών Δικαιωμάτων

## Εξωτερικοί δεσμοί

L'aménagement linguistique dans le monde Αρχειοθετήθηκε 2011-02-24 στο Wayback Machine. του Jacques Leclerc
# 1297

| Το 1297 σε άλλα ημερολόγια |
| --- |
| Γρηγοριανό ημερολόγιο | 1297 *MCCXCVII* |
| Ελληνικό αλφάβητο | ,ΑΣϞΖ´ |
| Ab urbe condita | 2050 |
| Αρμενικό ημερολόγιο | 746 *ԹՎ ՉԽԶ* |
| Κινεζικό ημερολόγιο | 3993 – 3994 *丙申 – 丁酉* |
| Αιθιοπικό ημερολόγιο | 1289 – 1290 |
| Εβραϊκό ημερολόγιο | 5057 – 5058 |
| Περσικό ημερολόγιο | 675 – 676 |
| Ισλαμικό ημερολόγιο | 696 – 697 |
| Ινδουιστικά ημερολόγια |
| *Βικράμ Σαμβάτ* | 1352 – 1353 |
| *Σάκα Σαμβάτ* | 1219 – 1220 |
| *Κάλι Γιούγκα* | 4398 – 4399 |

*Η τρέχουσα σελίδα αφορά το έτος 1297 κατά το Γρηγοριανό ημερολόγιο*

## Γεγονότα

* 8 Ιανουαρίου - Οι δυνάμεις του Φραγκίσκου Γκριμάλντι εισβάλουν στο κάστρο του Μονακό. Ο Οίκος των Γκριμάλντι γίνεται κυρίαρχος του πριγκιπάτου.
* 11 Αυγούστου - Αγιοποιείται ο βασιλιάς Λουδοβίκος Θ΄ της Γαλλίας.
* Αύγουστος - Ο Εδουάρδος Α΄ της Αγγλίας εισβάλλει ανεπιτυχώς στη Φλάνδρα.
* 11 Σεπτεμβρίου - Μάχη του Στέρλινγκ: Οι Σκωτσέζοι υπό τον Γουίλιαμ Γουάλας και τον Άντριου ντε Μάρεϊ νικούν τους Άγγλους.

## Γεννήσεις

* 25 Μαρτίου - Ανδρόνικος Γ΄ Παλαιολόγος, Βυζαντινός αυτοκράτορας
* Ισαβέλλα ντε Σαμπράν, πριγκίπισσα της Μαγιόρκας
* Κάρολος Β', κόμης του Αλανσόν
* Λουδοβίκος της Βουργουνδίας, πρίγκιπας της Αχαΐας

## Θάνατοι

* 23 Ιανουαρίου - Φλωρέντιος, πρίγκιπας της Αχαΐας
* Μάρτιος - Ιωάννης ΙΑ΄ Βέκκος, Πατριάρχης Κωνσταντινουπόλεως
* 16 Αυγούστου - Ιωάννης Β΄ Μέγας Κομνηνός, αυτοκράτορας της Τραπεζούντας
* 19 Αυγούστου - Άγιος Λουδοβίκος της Τουλούζης
* Νικηφόρος Α΄ Κομνηνός Δούκας, δεσπότης της Ηπείρου